## Iteration i Elaboration

I vil sikkert have flere Iterationer, heraf skal I tage én af den og beskrive i detaljer, så I kan demonstrere I ved hvilke elementer der indgår.

For at finde ud af hvilken usecase I skal arbejde med i en iteration, skal I kigge på hvilken UseCase I har defineret, der er størst risiko ved. Da UP er risiko styret bør alle aktiviteter nedbringe risikoen mest muligt. Derfor skal I tage fat en i en UseCase med stor risiko – I vores undervisningssituation kan I afvige fra dette princip.

Når I har valgt en **UseCase** som I vil arbejde med bør I beskrive følgende:

Hvad er **Målet** og typen (C.Floyd) med prototypen (dvs. med denne iterationen), herved kan I komme ind på beskrivelse af ’eksperimentet’ / prototypen

Dernæst kommer selve arbejdet, som består af en række artifakter.

I skal beskrive **UseCase modellen** (dvs. **UseCasen i fully dressed** form , vise et **UseCase-diagram**, beskrive **System Sekvens Diagrammet**, samt vise én **Operation Contract**)

I skal beskrive hvilken del af **domain modellen** der anvendes her (kan evt. forfines i forhold til den i Inception-facen).

Hvis UseCase indebære en GUI (vil være at foretrække) så skal **GUI-designet** beskrives med henvisning til hvilket GUI-principper (Jacob Nielsen) er anvendt.

For selve designet skal I beskrive de to diagrammer, 1) **Design Sekvens Diagrammer** herunder hvilke design patterns (GRASP og eller andre) er anvendt) og 2) **Design Klasse Diagram** , hvoraf MVVM modellen skal fremgå.

Hvis dette indebærer persistens gennem en database, skal I beskrive **Database modellering** (hvordan er entity + referential integrity opnået (bl.a. Normalisering))

Selvom programmeringen er udenfor Software Design faget er det stadig en del af rapporten og beskrivelsen bør indeholde **implementering**, hvorledes hænger de enkelte dele sammen – især vedrørende **MVVM**. Desuden bør beskrivelsen indeholde hvorledes I opnår Persistens gennem Client / Server arkitekturen – dvs. REST, gerne med små kodestumper der kan vise det I gør.

Det vil være godt hvis i har en iteration der beskriver **server-siden af REST**, dvs hvorledes I har kodet og lavet Rest servicen og hvorledes I kobler Jer op til databasen (gennem SQLConnection og SQLCommand)

Det kan desuden være godt at beskrive nogle af de **datastrukturer** I har anvendt, samt sammenhængen mellem kode og sekvens- og klassediagram

Desuden vil det være godt at beskrive **Test**, altså de testcases (herunder **UnitTest**), som I har lavet. En god klasse at teste er en ViewModel-klasse eller en Handler-klasser (model-klasser er generelt ikke så interessante).

Der kan være andre test, så som at Keld har set og kommenteret GUI’en, hvilket er en **bruger test**.

Tilslut skal I beskrive hvad der skal videre med prototypen, samt **evaluere** iterationen (prototypen), hvad er gået godt, hvad er ikke gået godt, hvad kan vi lære af dette.

Iterationen bør afsluttes med er målet opfyldt, eller måske i hvilken grad er det opfyldt. Hvilken indflydelse har det på risikoanalysen, er der andre UseCase der stadig er høj risiko. Dette fører frem til en revision af UseCases, samt hvad skal der ske i næste iteration, f.eks. hvilke UseCase skal vi arbejde med.

Selvom I skal skrive en iteration med hele molevitten, så bør **alle** iterationer beskrives med mål og evaluering, samt de væsentlige punkter